Hemîdê Hecî Derwêş

Hemîdê Hecî Derwêş (jdb. sala 1936 li Dirbêsî, Hesîçe, Rojavaya Kurdistanê - m. 24ê çiriya pêşîn sala 2019 li Qamişlo)  siyasetmedarekî kurdperwer bû. Ew yek ji damezirênerên Partiya Demokrat a Kurdî li Sûriyê bû.

Hemîdê Hecî Derwêş xwendina xwe ya navendî li Şamê temam kiriye. Di 14ê hezîrana 1957an de Partiya Demokrat a Kurdî li Sûriyê ji aliyê wî, Osman Sebrî, Hemze Niwêran û çend rewşenbîrên welatperwer ên din ve hate sazkirin. Partiya pêşîn a welatperwer a kurdên Sûriyê bû. Di sala 1966an de ew bû sekreterê giştî yê Partiya Demokrat a Pêşverû ya Kurdî li Sûriyê.Helîm Yûsiv (1996-1997). Hevpeyvîn: Sekreterê Partiya Demokrasiyê ya Pêşverû li Sûriyeyê Hemîd Derwêş, Xebata me dûrî civaka ereb maye. Azadiya Welat, 48:1996-1997, r. 8-9.

Di 1990î de endamê parlemana Sûriyê bû. Di 2019an de sekreterê Partiya Demokrat a Pêşverû ya Kurdî li Sûriyê bû.

Hemîdê Hecî Derwêş di 24ê çiriya pêşîn a 2019an de çû ber dilovaniya Xwedê.

 Çavkanî 

Kategorî:Rojavaya Kurdistanê
Kategorî:Siyasetmedarên kurd